text: Sønderjyske havde styr på pucken
  08 marts 2016 kl. 20.33
  Sønderjyske er med tirsdagens sejr over Aalborg Pirates tæt på DM-semifinalerne. 
  Sønderjyske var tirsdag aften i topform, da holdet på hjemmebane i SE Arena i Vojens mødte Aalborg Pirates i den tredje DM-kvartfinale og vandt 9-3.
  Det betyder, at Sønderjyske nu har vundet de første tre kampe mod Aalborg Pirates. Der spilles bedst af syv kampe, men første hold med fire sejre er videre til semifinalerne.
  